123. ΠΡ ΑΞΙΣ ΝΟΜΟΘΕΤ. ΠΕΡΙΕΧΟΜΕΝΟΥ της 2/5 Μαρτ. 1981 (ΦΕΚ Α΄ 55) Περί καταβολής υπό του Οργανισμού Απασχολήσεως Εργατικού Δυναμικού (ΟΑΕΔ) δεδουλευμένων αποδοχών και αποζημιώσεων εις μισθωτούς. Έχοντες υπ’ όψει: 1.Τας διατάξεις της παρ.1 του άρθρ.44 του Συντάγματος. 2.Την ανακύψασαν έκτακτον, εξαιρετικώς επείγουσαν και απρόβλεπτον ανάγκην καταβολής των δεδουλευμένων αποδοχών και αποζημιώσεων εις μισθωτούς επιχειρήσεων ή εκμεταλλεύσεων, αίτινες καθυστερούν την καταβολήν τούτων ένεκεν εκδήλου οικονομικής αδυναμίας ή πτωχεύσεως. 3.Την αδυναμίαν αντιμετωπίσεως του ανωτέρω θέματος εντός του απαιτουμένου εκ των περιστάσεων βραχυτάτου χρονικού διαστήματος. Προτάσει του Υπουργικού Συμβουλίου αποφασίζομεν: Άρθρον Μόνον.-1.Εάν συντρέχουν λόγοι γενικωτέρου κοινωνικού συμφέροντος, δύναται δι’ αποφάσεως του Υπουργού Εργασίας, εκδιδομένης μετά γνώμης του Δ.Σ. του Οργανισμού Απασχολήσεως Εργατικού Δυναμικού (ΟΑΕΔ), να καθορίζεται η παρά του Οργανισμού τούτου καταβολή, εν όλω ή εν μέρει, των δεδουλευμένων αποδοχών εις μισθωτούς επιχειρήσεως ή εκμεταλλεύσεως τινός, υπαγομένους εις την κατά της ανεργίας ασφάλισιν του ΟΑΕΔ, εάν ο εργοδότης καθυστερή την καταβολήν τούτων ένεκεν εκδήλου οικονομικής αδυναμίας και εφ’ όσον εγένετο επίσχεσις της εργασίας εκ μέρους των μισθωτών, ή εάν ούτος εκηρύχθη εις κατάστασιν πτωχεύσεως. Εις την τελευταίαν ταύτην περίπτωσιν, δύναται να ορίζεται ότι εις την ανωτέρω καταβολήν περιλαμβάνεται και η κατά νόμον αποζημίωσις δια καταγγελίαν της σχέσεως εργασίας υπό του εργοδότου, οριζομένου ωσαύτως ότι, δια την εφαρμογήν της παρούσης διατάξεως, η καταγγελία αύτη λογίζεται, άνευ ετέρας διατυπώσεως, ως γενομένη από της δημοσιεύσεως της περί πτωχεύσεως αποφάσεως. Αι διατάξεις του άρθρ. 31 του Ν.Δ. 2698/1963 εφαρμόζονται αναλόγως και εν προκειμένω. 2.Από της κατά την προηγουμένην παράγραφον καταβολής, ο ΟΑΕΔ υποκαθίσταται αυτοδικαίως εις άπαντα τα έναντι του εργοδότου δικαιώματα των μισθωτών, συμπεριλαμβανομένου και του δικαιώματος υποβολής εγκλήσεως κατά τας διατάξεις του άρθρου μόνο του Α.Ν. 690/1945, ασκών ταύτα ιδίω ονόματι, η δε απαίτησις τούτου, περιλαμβάνουσα τα παρ’ αυτού καταβληθέντα κατά περίπτωσιν ποσά δι’ αποδοχάς ή και αποζημιώσεις, ως και τόκους υπερημερίας υπολογιζομένης από του χρόνου, καθ’ ον έδει να είχε γίνει η παρά του εργοδότου καταβολή, κατατάσσεται, εν περιπτώσει πλειστηριασμού ή συντάξεως πίνακος διανομής υπό του συνδίκου, εις την υπό της διατάξεως της παρ.3 του άρθρ.975 του Κ. Πολ. Δικ. οριζομένην σειράν άνευ όμως χρονικού ή άλλου τινος περιορισμού. 3.Καθ’ έκαστον έτος, εγγράφεται ειδική πίστωσις εις τον Προϋπολογισμόν του Υπουργείου Εργασίας, καλύπτουσα τα εκ της εφαρμογής των διατάξεων της παρ. 1 του παρόντος άρθρου προκυπτούσας δαπάνας του Οργανισμού τούτου κατά το προηγούμενον οικονομικόν έτος. Τα ούτω καταβληθέντα εις τον ΟΑΕΔ ποσά αποδίδονται παρ’ αυτού εις το Δημόσιον άμα τη εισπράξει των από τον εργοδότην, πλην των τόκων υπερημερίας οίτινες αποδίδονται εις τους μισθωτούς εις τας αποδοχάς των οποίων αφορούν. 